《送王子美》
明代·王宠

帝室五云外，子行如转蓬。关河秋水闸，驿路菊花丛。

风急卢龙烧，霜高碣石鸿。金齑调玉鲙，还复念江东。

作者简介：（1494—1533）明苏州府吴县人，字履仁，后字履吉，号雅宜山人。为蔡羽先生门生，居洞庭三年，既而在石湖之滨读书二十年。由诸生贡入国子监。工书画，行书疏秀出尘，妙得晋法。于书无所不窥。诗刻尚风骨。有《雅宜山人集》。